ডাক্তারি বিদ্যা যাই বলুক ডাক্তারগণ আমাদের সমাজে এখনো সম্মানের দিক থেকে, মানের দিক থেকে অনেক ঊর্ধ্বে। আমরা তাদের মনে করি অসুখ সারানোর জাদুকর। যখন দেখি ডাক্তারের অবহেলায় বা ভুল চিকিৎসায় কেউ মারা গিয়েছে তখন ডাক্তারদের প্রতি রাগ হওয়ার চেয়েও অভিমানের জায়গাটা বেশি প্রসারিত হয়। মনে হয় তবে কি তারা সঠিক শিক্ষাটা নিতে পারছে না? সাধারণ মানুষ হয়ে ডাক্তারদের ভুল চিকিৎসার কথা বলা যেমনি আমরা বলতে পারি না তেমনি চাক্ষুস অবহেলা বা চাক্ষুস চিকিৎসা না দেয়ার ব্যপারটিও আমরা খুব ভালোভাবেই উপলব্ধি করতে পারি।